XL nakon! (Teška industrija)
XL nakon! četvrti je kompilacijski album bosanskohercegovačke rok-grupe Teška industrija, kojeg je povodom četiri decenije njihovog muzičkog djelovanja 2013. objavila na dvostrukom CD zagrebačka diskografska kuća Croatia Records. Na albumu se nalazi 32 pjesme, koje predstavljaju pregled nekih od njihovih najuspješnijih pjesama počevši od perioda kad je Teška industrija svirala progresivnu rok muziku pa sve do njihovog današnjeg modernijeg pop-rok zvuka. Većinu pjesama komponirali su Gabor Lenđel i Vedad Hadžiabdić, a uradili su i aranžmane. Tekstove su napisali Duško Trifunović, Ranko Boban, Dušanka Haleta i drugi. Omot albuma je dio male knjižice u kojoj je dat kratki historijat ovog sarajevskog pop rok sastava.